lakmal wreaks havoc on rain-marred day
ఆటంకం కలిగించిన వర్షం.. లక్మల్ పంజా
తొలి రోజు వర్షం కారణంగా 11.5 ఓవర్ల ఆట మాత్రమే సాధ్యపడగా.. భారత్ మూడు వికెట్ల నష్టానికి 17 పరుగులు మాత్రమే చేయగలిగింది.
TNN | Updated:
Nov 16, 2017, 04:56PM IST
కోల్&zwnj;కతా వేదికగా ఆరంభమైన తొలి టెస్టు మొదటి రోజు వర్షార్పణమైంది. కేవలం 11.5 ఓవర్ల ఆట మాత్రమే సాధ్యం కాగా.. భారత జట్టు మూడు వికెట్లు నష్టపోయి 17 పరుగులు చేసింది. వర్షం కారణంగా మధ్యాహ్నం ఒంటి గంటకు టాస్ వేయగా.. పిచ్&zwnj;పై పచ్చిక ఉండటం, వాతావరణంలో తేమ ఉండటంతో లంక కెప్టెన్ చండీమల్ ఫీల్డింగ్ ఎంచుకున్నాడు. కెప్టెన్ నమ్మకాన్ని నిలబెడుతూ లక్మల్ ఇన్నింగ్స్ తొలి బంతికే ఓపెనర్ కేఎల్ రాహుల్&zwnj;ను పెవిలియన్ చేర్చాడు. దీంతో ఖాతా తెరవకుండానే భారత్ వికెట్ కోల్పోయింది.
పిచ్&zwnj;పై బంతి చక్కగా స్వింగ్ అవుతుండటంతో బ్యాట్స్&zwnj;మెన్ పరుగులు చేయడానికి ఇబ్బందులు పడ్డారు. పుజారా వికెట్ కాపాడుకుంటూ 21 బంతులు ఆడక గానీ తొలి పరుగు చేయలేకపోయాడు. ధావన్ కుదురుకునేలా కనిపించాడు. కానీ ధావన్ అవుట్ చేసి లక్మల్ మరోసారి దెబ్బతీశాడు. భారత్ రెండు వికెట్ల నష్టానికి 13 పరుగులు చేసిన తరుణంలో వెలుతురు మందగించడం, చిరు జల్లులు కురవడంతో మ్యాచ్ ఆగిపోయింది.